ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1996 για τον καθορισμό των όρων που αφορούν την υγεία των ζώων και των κτηνιατρικών πιστοποιητικών για την εισαγωγή από τρίτες χώρες πουλερικών και αυγών προς επώαση, άλλων πλην των στρουθιονιδών και των αυγών τους, συμπεριλαμβανομένων μέτρων για την υγεία των ζώων που πρέπει να εφαρμόζονται μετά την εισαγωγή (Κείμενο που παρουσιάζει ενδιαφέρον για τον ΕΟΧ) (96/482/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 23 παράγραφος 1, το άρθρο 24 και το άρθρο 26 παράγραφος 2,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10,

Εκτιμώντας:

ότι, βάσει της απόφασης 95/233/ΕΚ της Επιτροπής (3), θεσπίστηκε κατάλογος τρίτων χωρών από τις οποίες επιτρέπεται, καταρχήν, η εισαγωγή ζώντων πουλερικών και αυγών για επώαση 7

ότι οι χώρες ή τα τμήματα των χωρών που εμφαίνονται στο κατάλογο αυτόν έχουν παράσχει ικανοποιητικές εγγυήσεις έτσι ώστε να θεωρούνται απαλλαγμένες από τη γρίπη των ορνίθων και την ψευδοπανώλη των πτηνών σύμφωνα με την απόφαση 93/342/ΕΟΚ της Επιτροπής (4), όπως τροποποιήθηκε τελευταία από την απόφαση 94/438/ΕΚ (5) 7

ότι πρέπει να καθορισθούν οι γενικοί και οι ειδικοί όροι που αφορούν την υγεία των ζώων καθώς και τα κτηνιατρικά πιστοποιητικά που απαιτούνται για την εισαγωγή πουλερικών ή αυγών για επώαση 7 ότι, επίσης, πρέπει να καθορισθούν οι διαδικασίες δειγματοληψίας και ελέγχου 7 ότι όλες αυτές οι προϋποθέσεις πρέπει να είναι τουλάχιστον ισοδύναμες με εκείνες που ορίζονται από την οδηγία 90/539/ΕΟΚ και όποια εκτελεστική απόφαση αφορώσα τις ενδοκοινοτικές συναλλαγές 7

ότι με την απόφαση 96/483/ΕΚ της Επιτροπής (6) θεσπίστηκε κατάλογος τρίτων χωρών στις οποίες επιτρέπεται να χρησιμοποιούν τα πιστοποιητικά που καθορίζονται στην παρούσα απόφαση 7

ότι, επιπλέον, και, ως εκ τούτου, τα πιστοποιητικά είναι δυνατόν να διαφέρουν εάν πρόκειται για μικρές αποστολές πουλερικών 7 ότι οι όροι και τα πιστοποιητικά για τις μικρές αποστολές πρέπει να καθοριστούν με ξεχωριστή απόφαση 7

ότι, ως εκ τούτου, πρέπει να λαμβάνεται υπόψη η γενική υγειονομική κατάσταση των τρίτων χωρών 7 ότι, για ορισμένες τρίτες χώρες που εμφαίνονται στον προαναφερθέντα κατάλογο, επιτρέπονται οι εισαγωγές αποκλειστικά για ορισμένες κατηγορίες ζώντων πουλερικών και αυγών για επώαση 7

ότι είναι απαραίτητο, όσον αφορά τις εισαγωγές στρουθιονιδών και αυγών τους, λόγω των βιολογικών διαφορών μεταξύ των πτηνών αυτών και των λοιπών ειδών πουλερικών, να αναβληθεί η θέσπιση όρων που αφορούν την υγεία των ζώων καθώς και κτηνιατρικής πιστοποίησης έως ότου η επιστημονική κτηνιατρική επιτροπή εκδώσει γνώμη σχετικά με τους κινδύνους που ενέχουν τέτοιες εισαγωγές 7

ότι, όσον αφορά την κατηγορία των εν λόγω προϊόντων και την αναγκαιότητα να αποφευχθεί οιαδήποτε επιδείνωση της υγειονομικής κατάστασης στο έδαφος της Κοινότητας, είναι απαραίτητο να θεσπισθεί περίοδος απομόνωσης και παρατήρησης της οποίας έπεται κλινική εξέταση 7

ότι η Επιτροπή μπορεί να αναθεωρήσει την παρούσα απόφαση σε οποιαδήποτε χρονική στιγμή εάν μεταβληθεί η υγειονομική κατάσταση των ζώων των εν λόγω χωρών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι διατάξεις της παρούσας απόφασης εφαρμόζονται στις εισαγωγές πουλερικών και αυγών για επώαση όπως ορίζεται στο άρθρο 2 παράγραφος 1 της οδηγίας 90/539/ΕΟΚ εκτός των στρουθιονιδών και των αυγών τους.

2. Οι διατάξεις της παρούσας απόφασης δεν ισχύουν για εισαγωγές μεμονωμένων αποστολών με λιγότερο από 20 μονάδες πουλερικών ή αυγών για επώαση.

3. Για την εξυπηρέτηση των σκοπών της παρούσας απόφασης, οι ορισμοί που περιλαμβάνονται στο άρθρο 1 της απόφασης 93/342/ΕΟΚ ισχύουν εφόσον κρίνεται απαραίτητο.

Άρθρο 2

1. Τα κράτη μέλη επιτρέπουν την εισαγωγή:

α) πουλερικών αναπαραγωγής και κρεοπαραγωγής, που πληρούν τις απαιτήσεις που ορίζονται στο υπόδειγμα πιστοποιητικού υγείας των ζώων του παραρτήματος Ι υπόδειγμα Α και προέρχονται από τρίτες χώρες ή τμήματα αυτών που περιλαμβάνονται στη στήλη Α του παραρτήματος της απόφασης 96/483/ΕΚ 7

β) αυγών για επώαση που πληρούν τις απαιτήσεις που ορίζονται στο υπόδειγμα πιστοποιητικού υγείας των ζώων του παραρτήματος Ι υπόδειγμα Β και που προέρχονται από τρίτες χώρες ή τμήματα αυτών που περιλαμβάνονται στη στήλη Β του παραρτήματος της απόφασης 96/483/ΕΚ 7

γ) νεοσσών μιας ημέρας, σύμφωνα με τις απαιτήσεις που ορίζονται στο υπόδειγμα πιστοποιητικού υγείας των ζώων του παραρτήματος Ι υπόδειγμα Γ και που προέρχονται από τρίτες χώρες ή τμήματα αυτών που περιλαμβάνονται στη στήλη Γ του παραρτήματος της απόφασης 96/483/ΕΚ 7

δ) πουλερικών σφαγής και πουλερικών για την ανασύσταση του πληθυσμού των θηραμάτων, σύμφωνα με τις απαιτήσεις που ορίζονται στο υπόδειγμα πιστοποιητικού υγείας των ζώων του παραρτήματος Ι υπόδειγμα Δ και που προέρχονται από τρίτες χώρες ή τμήματα αυτών που περιλαμβάνονται στη στήλη Δ του παραρτήματος της απόφασης 96/483/ΕΚ 7

υπό τον όρο ότι συνοδεύονται από το οικείο πιστοποιητικό, δεόντως συμπληρωμένο και υπογεγραμμένο.

2. Τα πουλερικά αναπαραγωγής και κρεοπαραγωγής, τα αυγά για επώαση και οι νεοσσοί μιας ημέρας πρέπει να προέρχονται από εγκαταστάσεις που έχουν εγκριθεί από την αρμόδια αρχή της εν λόγω τρίτης χώρας σύμφωνα με προϋποθέσεις που είναι τουλάχιστον ισοδύναμες με εκείνες που ορίζονται στο παράρτημα ΙΙ της οδηγίας 90/539/ΕΟΚ και εφόσον μέχρι σήμερα δεν έχει ανασταλεί ή αρθεί η έγκριση των εγκαταστάσεων αυτών.

Άρθρο 3

1. Μετά την εισαγωγή πουλερικών αναπαραγωγής ή κρεοπαραγωγής ή νεοσσών μιας ημέρας, τα πουλερικά πρέπει να φυλάσσονται στη(ις) μονάδα(ες) προορισμού κατά τη διάρκεια τουλάχιστον έξι εβδομάδων από την ημέρα άφιξης ή έως την ημερομηνία σφαγής εφόσον πρόκειται να σφαγούν πριν το πέρας των έξι εβδομάδων.

Μετά την εισαγωγή αυτή, ως αυγά προς επώαση, τα πουλερικά που προκύπτουν από την εκκόλαψη των αυγών πρέπει να παραμένουν για τουλάχιστον τρεις εβδομάδες μετά την ημέρα της εκκόλαψης στη(ις) μονάδα(ες) στην οποία εστάλησαν μετά από την εκκόλαψη.

2. Κατά τη διάρκεια των περιόδων που αναφέρονται στην παράγραφο 1, και κατά τη διάρκεια της επώασης των αυγών, τα εισαγόμενα πουλερικά ή αυγά και τα πουλερικά από εκκόλαψη πρέπει να παραμένουν χωριστά από τα μη εισαγόμενα. Ως εκ τούτου, τα πουλερικά από εκκόλαψη πρέπει να παραμένουν σε πτηνοτροφεία στα οποία δεν υπάρχουν άλλα σμήνη και τα αυγά πρέπει να επωάζονται σε χωριστές μηχανές επώασης και εκκόλαψης.

Κατά παρέκκλιση από το πρώτο εδάφιο, τα κράτη μέλη μπορούν να επιτρέψουν τα εισαγόμενα πουλερικά ή αυγά να προστίθενται στα πουλερικά ή αυγά που βρίσκονται ήδη στα πτηνοτροφεία ή σε μηχανές επώασης και εκκόλαψης. Στην περίπτωση αυτή, οι περίοδοι που αναφέρονται στην παράγραφο 1 αρχίζουν μετά την εισαγωγή των τελευταίων εισαγόμενων πουλερικών ή αυγών.

Τα πουλερικά πρέπει να υποβάλλονται σε κλινική εξέταση από εντεταλμένο κτηνίατρο και ενδεχομένως πρέπει να λαμβάνονται δείγματα για την παρακολούθηση της υγειονομικής τους κατάστασης τουλάχιστον κατά το πέρας των περιόδων που αναφέρονται στην παράγραφο 1.

Οι περίοδοι που αναφέρονται στην παράγραφο 1 παρατείνονται εάν δεν μπορεί να αποκλειστεί η υποψία μόλυνσης των πτηνών από τη γρίππη των ορνίθων ή την ψευδοπανώλη των πτηνών.

Άρθρο 4

Εάν τα πουλερικά, τα αυγά για επώαση και οι νεοσσοί μιας ημέρας ή/και τα σμήνη προέλευσής τους πρέπει να υποβάλλονται σε έλεγχο σύμφωνα με τις προϋποθέσεις των πιστοποιητικών που ορίζονται στο παράρτημα Ι, η δειγματοληψία για τον έλεγχο και ο έλεγχος αυτός καθαυτός πρέπει να διεκπεραιώνονται σύμφωνα με τα πρωτόκολλα που ορίζονται στο παράρτημα ΙΙ.

Άρθρο 5

Η παρούσα απόφαση εφαρμόζεται από την 1η Οκτωβρίου 1996.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 12 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 303 της 31. 10. 1990, σ. 6.

(2) ΕΕ αριθ. L 268 της 24. 9. 1991, σ. 56.

(3) ΕΕ αριθ. L 156 της 7. 7. 1995, σ. 76.

(4) ΕΕ αριθ. L 137 της 8. 6. 1993, σ. 24.

(5) ΕΕ αριθ. L 181 της 15. 7. 1994, σ. 35.

(6) Βλέπε σελίδα 28 της παρούσας Επίσημης Εφημερίδας.

ΠΑΡΑΡΤΗΜΑ Ι

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ ΙΙ

Πρωτόκολλα σχετικά με την τυποποίηση υλικών και διαδικασιών για κτηνιατρικούς ελέγχους όσον αφορά την εισαγωγή πουλερικών και αυγών επώασης από τρίτες χώρες

1. Ψευδοπανώλη των πτηνών

Η δειγματοληψία και οι μέθοδοι ελέγχου πρέπει να είναι σύμφωνες με τις μεθόδους που περιγράφονται στο παράρτημα της απόφασης 92/340/ΕΟΚ της Επιτροπής για τον έλεγχο πουλερικών για ψευδοπανώλη των πτηνών πριν από μετακίνηση, κατ' εφαρμογή του άρθρου 12 της οδηγίας 90/539/ΕΟΚ του Συμβουλίου.

2. Salmonella pullorum

- Οι μέθοδοι πρέπει να είναι σύμφωνες με τις μεθόδους που περιγράφονται στο παράρτημα ΙΙ κεφάλαιο ΙΙΙ της οδηγίας 90/539/ΕΟΚ του Συμβουλίου.

- Οι μέθοδοι ελέγχου πρέπει να είναι σύμφωνες με τις μεθόδους που περιγράφονται στο εγχειρίδιο προτύπων για διαγνωστικούς ελέγχους και εμβόλια που εκδίδεται από το διεθνές γραφείο επιζωοτιών (OIE) στο Παρίσι (B 67).

3. Salmonella gallinarum

- Οι μέθοδοι δειγματοληψίας πρέπει να είναι σύμφωνες με τις μεθόδους που περιγράφονται στο παράρτημα ΙΙ κεφάλαιο ΙΙΙ της οδηγίας 90/539/ΕΟΚ του Συμβουλίου.

- Οι μέθοδοι ελέγχου πρέπει να είναι σύμφωνες με τις μεθόδους που περιγράφονται στο εγχειρίδιο προτύπων για διαγνωστικούς ελέγχους και εμβόλια που εκδίδεται από το διεθνές γραφείο επιζωοτιών (OIE) στο Παρίσι (B 62).

4. Salmonella arizonae

Ορρολογική εξέταση: πρέπει να υποβληθούν σε δειγματοληπτικό έλεγχο 60 πτηνά στο σημείο ωοτοκίας. Ο έλεγχος πρέπει να διεξαχθεί σύμφωνα με τις μεθόδους που περιγράφονται στο εγχειρίδιο προτύπων για διαγνωστικούς ελέγχους και εμβόλια που εκδίδεται από το διεθνές γραφείο επιζωοτιών (OIE) στο Παρίσι (B 31, B 47).

5. Mycoplasma gallisepticum

- Οι μέθοδοι δειγματοληψίας πρέπει να είναι σύμφωνες με τις μεθόδους που περιγράφονται στο παράρτημα ΙΙ κεφάλαιο ΙΙΙ της οδηγίας 90/539/ΕΟΚ του Συμβουλίου.

- Οι μέθοδοι ελέγχου πρέπει να είναι σύμφωνες με τις μεθόδους που περιγράφονται στο εγχειρίδιο προτύπων για διαγνωστικούς ελέγχους και εμβόλια που εκδίδεται από το διεθνές γραφείο επιζωοτιών (OIE) στο Παρίσι (B 65).

6. Mycoplasma meleagridis

Οι μέθοδοι δειγματοληψίας πρέπει να είναι σύμφωνες με τις μεθόδους που περιγράφονται στο παράρτημα ΙΙ κεφάλαιο ΙΙΙ της οδηγίας 90/539/ΕΟΚ του Συμβουλίου.